**1. OPĆINA STARI GRAD SARAJEVO**, ulica Zelenih beretki broj 4, koju zastupa Općinski načelnik mr. Ibrahim Hadžibajrić (u daljem tekstu: Naručilac)

ID broj: 4200738880009

PDV: 200738880009

Telefon: 033/282-452

Fax: 033/220-804

web: [www.starigrad.ba](http://www.starigrad.ba/)

**2. „PPG“ d.o.o. Sarajevo,** ulica Bulevar Meše Selimovića broj 81A, 71 000 Sarajevo,

koga zastupa direktor Emina Ramčić (u daljem tekstu: Vršilac usluge)

ID broj: 420172312004

PDV broj: 201723120004

Telefon: 033/529-373

Fax: 033/529-373

E-mail**:** [**info@ppg.ba**](mailto:info@ppg.ba)

zaključili su:

# UGOVOR

za:

**Usluga izrade Glavnog projekta sanacije klizišta i projekta monitoringa na lokalitetu Sagrdžije broj 42 – džamija Ulomljenica, Općina Stari Grad Sarajevo**

**Član 1.**

Predmet ugovora je:**Usluga izrade Glavnog projekta sanacije klizišta i projekta monitoringa na lokalitetu Sagrdžije broj 42 – džamija Ulomljenica, Općina Stari Grad Sarajevo**, prema ponudi broj: 229/23 od 09.02.2023. godine, koja je korigovana Izjašnjenjem Vršioca usluge, broj: 409/23 od 14.03.2023. godine, a u skladu sa Odlukom oizboru najpovoljnijeg ponuđača broj: 01/1-11-1158/23 od 17.03.2023. godine, nakon provedenogpostupka u skladu sa Zakonom o javnim nabavkama BiH („Službeni glasnik BiH“ broj 39/14 i 59/22) – **Konkurentski postupak – E -aukcija.**

**Član 2.**

Ugovorni organ i Vršilac usluge, nakon što su se upoznali sa pravima i obavezama koje imaju po ovom Ugovoru, saglasili su se da:

1. Vršilac usluge će izvršiti sve ugovorene obaveze kako je to određeno uslovima datim u tenderskoj dokumentaciji, Tehničkoj specifikaciji FAZE I I FAZE II Projekta sanacije klizišta na lokalitetu Sagrdžije – džamija Ulomljenica, ponudi broj: 229/23 od 09.02.2023. godine, koja je korigovana Izjašnjenjem Vršioca usluge, broj: 409/23 od 14.03.2023. godine i odredbama ovog Ugovora.

2. Vršilac usluge se obavezuje da održava kontinuitet i dinamiku izvršenja svojih obaveza prema Projektnom zadatku za provođenje istražnih radova, izradu geotehničkog elaborata, izradu izvedbenog projekta sanacije i projekta monitoringa za klizište na lokalitetu džamije Ulomljenica, Sagrdžije broj 42 i dijela projektnog zadatka iz Tehničke specifikacije/Obrazac za cijenu ponude u kome su definisani segmenti izvršenja usluge i izvođenje pratećih radova na ispitivanju tla i monitoringu klizišta u dvije faze, Zakonu o geološkim istraživanjima („Službene novine Kantona Sarajevo“ broj 41/12) i Zakonu o prostornom uređenju Kantona Sarajevo (Službene novine Kantona Sarajevo“ broj 24/17 i 1/18), kako bi se I faza (snimanje, ispitivanje, izrada izvedbenog projekta i projekta monitoringa, stavke od 1 do 16 Tehničke specifikacije/ Obrazac za cijenu ponude) uspjela završiti u roku od 30 (trideset) kalendarskih dana od dana pravosnažnosti pribavljenog odobrenja za vršenje geoloških istraživanja od strane Ministarstva privrede, kao i II faza (monitoring i projekat izvedenog stanja, stavke od 17 do 23 Tehničke specifikacije/ Obrasca za cijenu ponude) uspjela izvršiti u roku od 1 (jedne) godine i 15 (petnaest) dana od dana početka izvođenja radova, odnosno uvođenja u posao.

3. Ugovorni organ se obavezuje da će Vršiocu usluge platiti za izvršenu uslugu predmetne nabavke na način utvrđen tenderskom dokumentacijom, a koji su predmet ovog Ugovora za pokrenuti postupak javne nabavke za: **Uslugu izrade Glavnog projekta sanacije klizišta i projekta monitoringa na lokalitetu Sagrdžije broj 42 – džamija Ulomljenica, Općina Stari Grad Sarajevo.**

**Član 3.**

**Vrijednost ugovorenih radova iznosi:**

**CIJENA: 27.660,00 KM**

**PDV: 4.702,20 KM**

**UKUPNO SA PDV-om: 32.362,20 KM**

**(slovima: tridesetdvijehiljadetristotinešezdesetdva i 20/100 KM)**

**Član 4.**

**Plaćanje će se vršiti po ispostavljenoj 1 (jednoj) privremenoj i okončanoj situaciji, u roku od 30 (trideset) kalendarskih dana od dana prijema istih.**

**Član 5.**

Vršilac usluge se obavezuje da će uslugu iz člana 1. ovog Ugovora izvršiti u roku od 30 (trideset) kalendarskih dana od dana pravosnažnosti pribavljenog odobrenja za vršenje geoloških istraživanja od strane Ministarstva privrede **za** **I fazu** i u roku od 1 (jedne) godine i 15 (petnaest) dana od dana početka izvođenja radova, odnosno uvođenja u posao **za II fazu**, što je u skladu sa uslovima iz Tenderske dokumentacije i Ponudom broj: 229/23 od 09.02.2023. godine, koja je korigovana Izjašnjenjem Vršioca usluge, broj: 409/23 od 14.03.2023. godine.

**Član 6.**

**Naručilac ima pravo da raskine Ugovor u slučaju da:**

* Vršilac usluge, nakon dobijenih primjedbi od strane Naručioca, ne postupi po istim u ostavljenom roku i ne dostavi korigovani projekat u skladu sa primjedbama,
* Ako Vršilac usluge ne ispravi propust u obavljanju svojih usluga iz Ugovora u roku koji Naručilac pismeno odobri,
* Propusti da izvrši bilo koju obavezu iz Ugovora u skladu sa uslovima utvrđenim tenderskom dokumentacijom.

**Član 7.**

U slučaju probijanja rokova utvrđenih članom 5. ovog Ugovora, Vršilac usluge će platiti ugovorenu kaznu u iznosu od 1,0% vrijednosti predmetne nabavke, za svaki dan kašnjenja do urednog ispunjenja, s tim da ukupan iznos ugovorene kazne ne može preći 10% od ukupne ugovorene vrijednosti predmetne nabavke. Odabrani Vršilac usluge je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile.

**Član 8.**

Vršilac usluge se obavezuje da će Projekat dostaviti u kompletu od 6 printanih primjeraka i 6 primjeraka na USB stiku, prema odredbama iz Tehničke specifikacije za FAZU I i FAZU II.

**Član 9.**

Vršilac usluge se obavezuje da će dostaviti bankovnu garanciju – bezuslovna bankovna garancija za uspješno izvršenje posla, u visini od 10% od ugovorenog iznosa, u roku od 7 (sedam) dana od dana obostranog potpisivanja Ugovora, a ako to ne učini u ostavljenom roku, Ugovor će se smatrati ništavnim.

Bankovnu garanciju ugovorni organ će realizovati:

1. **Ukoliko Vršilac usluge ne ispoštuje neke od tenderskih uslova.**
2. **Ukoliko Vršilac usluge ne ispoštuje neke od uslova navedenih u ponudi, a prilikom realizacije Ugovora to konstatuju predstavnici Ugovornog organa zaduženi da prate realizaciju ugovora.**

**\* Bankovna garancija za uredno izvršenje ugovora važi u roku koji je dat Tenderskom dokumentacijom.**

**Član 10.**

Na odnose između ugovornih strana koji nisu regulisani ovim ugovorom, primjenjuju se odgovarajuće odredbe Zakona o obligacionim odnosima.

**Član 11.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

**Član 12.**

Ugovor je sačinjen u 6 (šest) istovjetnih primjeraka, od kojih Ugovornom organu Općini Stari Grad Sarajevo pripadaju 3 (tri), Vršiocu usluge 2 (dva) primjerka, a Zavodu za izgradnju 1 (jedan) primjerak.

Zasnovanost Ugovora na zakonu potvrđuju:

Tarik Aščić, stručni saradnik za javne nabavke

**Aldiana Kavazović, dipl. pravnik**

**predsjednik Komisije za javne nabavke**

**„PPG“ d.o.o. Sarajevo OPĆINSKI NAČELNIK**

**Emina Ramčić mr. Ibrahim Hadžibajrić**

Broj: Broj: 01/1-11-1158/23

Sarajevo, Sarajevo, 13.04.2023. godine